EU ta yi hasashen samun cigaban tattalin arziki a 2018 da 2019 - china radio international
EU ta yi hasashen samun cigaban tattalin arziki a 2018 da 2019
2018-02-08 11:09:35 cri
A wani hasashen tattalin arziki na baya bayan nan da kungiyar tarayyar Turai (EU) ta gudanar, ta gano cewa, tattalin arzikin kasashen dake amfani da kudaden bai daya na euro da na kasashen EU zai cigaba da bunkasa a shekarun 2018 da 2019.
EU ta yi hasashen samun karuwar kashi 2.3 bisa 100 da kashi 2.0 bisa 100 a 2018 da kuma 2019, ga dukkan kasashen masu amfani da kudin euro da kasashen dake karkashin kungiyar EU.
Da ma dai EU ta yi hasashen samun karuwar tattalin arzikin da kashi 2.4 cikin 100 a kasashen masu amfani da kudin euro da mambobin EU a shekarar 2017, lamarin da ya zarta hasashen da aka yi, a sakamakon komadar tattalin arzikin da suka samu.
Pierre Moscovici, jami'i mai kula da sha'anin tattalin arziki da al'amurran kudi na EU ya bayyana cewa, wannan shine murmurewa daga komadar tattalin arziki mafi sauri da kasashen na EU suka samu a cikin shekaru 10, kana ya bukaci a cigaba da daukar matakan da suka dace don karfafa gwiwar kungiyoyin tattalin arziki da na hada hadar kudade, inda ya jaddada cewa kofofin samun damammakin yin sauye sauye a tsarin tattalin arziki ba lallai ne su kasance na har abada ba. (Ahmad)
v Jakadun EU sun bayyana matsayarsu game da matsayin birnin Kudus 2017-12-09 12:34:13
v Li Keqiang ya halarci taron ganawar shugabannin kasar Sin da kungiyar EU karo na 19 2017-06-03 13:03:09
v Kasashen EU sun cimma daidaito kan takardar shirya shawarwarin ficewar Birtaniya daga kungiyar EU 2017-04-30 12:52:05